Paterna duu a terme la neteja de 50.000 m2 de manta de canyes en La Vallesa
04/02/2020

# Paterna duu a terme la neteja de 50.000 m2 de manta de canyes en La Vallesa

[![Paterna duu a terme la neteja de 50.000 m2 de manta de canyes en La Vallesa](/images/noticias/2020/02/plantacion-olmos-gr.jpg)](/images/noticias/2020/02/plantacion-olmos-gr.jpg)

04.02.2020

S'està actuant en el canyar existent sota el mirador de la Reina amb l'objectiu de recuperar l'estat natural del llit

L'Ajuntament de Paterna, a través de la Confederació Hidrogràfica del Xúquer, està duent a terme la neteja de 50.000 metres quadrats de canyes en les riberes del riu Túria al seu pas per la Vallesa.  
  
En concret, l'actuació comprén l'eliminació selectiva mitjançant sega i triturat mecanitzat del Arundo donax, el canyar existent sota el mirador de la Reina, amb l'objectiu de recuperar l'estat natural del llit.  
  
Així ho ha explicat la Tinenta d'Alcalde de Seguretat, Mobilitat i Transició Ecològica, Núria Campos qui ha explicat que “l'actuació es desenvoluparà en dues fases, una primera en la qual s'eliminarà la part aèria de les masses de canya comuna, i una segona posterior que consistirà en el cubrimient de la superfície tractada amb una cobertura opaca, mitjançant la qual s'aconseguirà l'afebliment del rizoma”.  
  
Una vegada s'haja aconseguit l'esgotament de les reserves de les arrels de les canyes es procedirà a retirar la làmina obtenint com a resultat que desaparega aquesta espècie invasora i la conseqüent restauració dels boscos de la ribera.  
  
Finalment, Campos també ha recordat que “des de l'Ajuntament es realitzen jornades de neteja de canyes i clarege de boscos durant tot l'any en diferents punts del parc fluvial del Túria amb el doble objectiu de, d'una banda, recuperar-la vegetació autòctona de la zona, i per un altre, previndre el risc d'incendis”.  
  
A més, també s'organitzen jornades de plantacions d'espècies autòctones com la que va tindre lloc la setmana passada en col·laboració amb la Coordinadora en Defensa dels Boscos del Túria i on es van plantar 40 oms en la partida de la Currucosa.